Մաշրու Լէյլա

Մաշրու Լէյլա (արաբերէն՝ مشروع ليلى‎, նաեւ ճանչցուած իբրեւ Leila's Project) լիբանանեան 5 հոգիէ բաղկացած ռոք խումբը կազմուած է Պէյրութ, Լիբանան 2008-ին, երաժշտական նախագիծի մը ձեւով, Պէյրութի Ամերիկեան Համալսարանի մէջ։ Խումբը հրապարակած է չորս ալպոմ՝ «Մաշրու Լէյլա» (Mashrou' Leila) (2008), «Ռաասուք» (Raasük)  (2013), «Իպն ալ Լէյլ» (Ibn El Leil ) (2015) եւ «Լիբանանեան Դպրոցը» (the Beirut School ) (2019), ինչպէս նաեւ «ԻՓ»ի մը՝ «Էլ Հալ Ռոմընսի» (El Hal Romancy) (2011) որ բուռն վէճերու առիթ տուած է, հոն արծարծուած երգիծական արտայայատութիւններուն եւ նիւթերուն պատճառով։


== Պատմութիւն ==


=== Կազմաւորում եւ առաջին շրջան ===
Խումբը կազմուած է Փետրուար 2008-ին, Պէյրութի Ամերիկեան Համալսարանին մէջ, երբ ջութակահար Հայկ Փափազեան, Կիթառահար Անտրէ Շըտիտ, եւ դաշնակահար Օմայա Մալաէպ «music jamming»ի հրաւէր մը կը տեղադրեն, թեթեւցնելու համար համալսարանականներուն վրայ դրուած ճնշումը, ինչպէս նաեւ՝ 2008-ի լիբանանեան անկայուն քաղաքական վիճակին առօրեան:Խումբը 12 հոգիի կը դիմէ, որոնցմէ եօթն կ'ընդառաջէ մաս կազմելու համար Մաշրու Լէյլային: Խումբին անդամները կ'արժանանան  իրենց ընկերներուն քաջալերանքին: Անոնք առաջին անգամ հանրութեան կը ներկայանան Ամերիկեան Համալսարանին մէջ՝ բացման հանդիսութեան մը ընթացքին: Ելոյթին ընթացքին, Մաշրու Լէյլան միակ խումբն էր, որ ինքնաստեղծ երգեր կը ներկայացնէ: Խումբը կը շարունակէ ներկայանալ փոքր ելոյթներով եւ կը սկսի հանրածանօթ դառնալ «underground music»ի մէջ, մինչեւ «ինտի ռոք»ով ճանչցուիլը եւ երեւան գալը, 2008-ի լիբանանեան "Fête de la Musique" շքերթին (Միամեայ լիբանանեան շքերթ, կազմակերպուած Պէյրութի քաղաքապետարանին կողմէ): Խումբին կատարումները վէճերու առիթ կու տան, որովհետեւ անոնք իրենց երգերով Լիբանանի ընկերային վիճակին վերաբերեալ  քննադատական մեկնաբանութիւններ կը մէջբերէին: Կ'արծարծուէին նաեւ ձախողած սէր, սեռականութիւն եւ քաղաքականութիւն:


=== «Մաշրու Լէյլա» ===
2009-ին, Մաշրու Լէյլա կը մասնակցի Լիբանանեան Ձայնասփիւռի կայանին (Radio Liban)  կազմակերպած Արդի Երաժշտութեան Մրցոյթին (Modern Music Contest), Պէյսմընթ Քլապին մէջ («Basement» club), արժանանալով թէ՛ դատակազմին եւ թէ ժողովուրդին պարգեւներուն, իրենց իւրայատուկ երգին՝ «Ռաքսեթ Լէյլա»ին (Leila's dance) շնորհիւ: Առաջին մրցանակը ձայնագրման համաձայնագիր մըն (Record deal) էր: Խումբին անունը կրող ալպոմը՝ Մաշրու Լէյլան, արտադրուած «Պի Րութ Փրոտաքշընի» կողմէ, կը հրապարակուի Դեկտեմբեր 2009-ին, Պուրճ Համմուտի մէջ գտնուող «DEMCO» երկաթի գործարանին մէջ։ Հանդիսատեսներուն թիւը չէր նախատեսուած, գործարանը կը լեցուի երաժշտասէր բազմութեամբ: Այս ելոյթը կարեւոր անկիւնադարձ մը կ'ըլլայ «Ինտի Ռոք» ընկերութեան համար: Իրենց առաջին ալպոմին հրապարակումէն անմիջապէս ետք, Խումբը հանրածանօթ կը դառնայ եւ անկէ ետք կը յայտարարուի, թէ Պիպլոսի միջազգային փառատօնին հովանաւորութիւնը պիտի վայելէր 9 Յուլիս, 2010-ին: Ելոյթը կը դառնայ ամառուան ամէնէն սպասուած իրադարձութիւնը: Երկրպագուներ ներկայ կը գտնուին ելոյթին, որոնց մէջ կը գտնուէր նաեւ՝ Լիբանանի վարչապետ Սաատ Հարիրին:


=== «Էլ Հալ Ռոմընսի» ===
2011-ին, Մաշրու Լէյլա կը հրապարակէ «Էլ Հալ Ռոմընսի»ն (El Hal Romancy EP), արձանագրութիւն մը զոր խումբը կը ներկայացնէ իբրեւ այնպիսի ալպոմ մը, որ «կը հետապնդէ աւելի մտերիմ, անձնական, եւ թատերական նիւթեր: Կը խօսի աւելի քիչ քաղաքի եւ քաղաքականութեան մասին, եւ կ'արծարծէ նիւթեր որոնք կը վերաբերին քաղաքին ընկերային վիճակին» «Պէյրութ Հիփփոտրոմ»-ի (Beirut Hippodrome) մէջ տեղի ունեցած հրապարակման ելոյթէն մէկ շաբաթ առաջ, Մաշրու Լէյլա կը յայտարարէ, թէ ալպոմը կարելի է ձրիաբար ներբեռնել խումբին կայքէջէն:
2012-ին, խումբը կը հովանաւորուի Պաալպէքի միջազգային Փառատօնին կողմէ: Ելոյթը կը նկարահանուի եւ կը հրապարակուի իբրեւ ուղիղ եթերով սփռուող ելոյթ:


=== «Ռաասուք» ===
Մաշրու Լէյլային ամէնէն սպասուած 3-րդ ալպոմը՝ «Ռաասուք»ը, կը ձայնագրուի Մոնրէալի «Պանդոկ 2 Թանկօ»-ին մէջ (Hotel 2 Tango. նկարագրուած իբրեւ «Ցնցիչ, խառնուած, ռեթրօ Պէյրութեան երաժշտութիւն, որուն ամէնէն իւրայատուկ ձայնը՝ Հայկ Փափազեանին սուր ջութակը կը հանդիսանայ: Ալպոմը կը հրապարակուի Օգոստոս 2013-ին: Լիլ ուաթանի ("for the nation") տեսահոլովակը կ'արժանանայ ոսկեայ մրցանակին, Տուպայի Լինքս 2015 Փառատօնին։ Ալպոմին փրոմոշընի համար, խումբը ժողովուրդէն կը հաւաքէ 60, 000$էն աւելի. աննախընթաց ծրագիր մը՝ Միջին Արեւելքի մէջ։ 6 Ապրիլին, Մաշրու Լէյլա կը դառնայ առաջին Միջին Արեւելեան Արուեստագէտը, «Ռոլինկ Սթոն» (Rolling Stone) թերթին կողքին վրայ տեղ գտնելու:
25 Նոյեմբեր 2013-ին, Մաշրու Լէյլան կը նուագէ «the Red Bull Soundclash», Who Killed Bruce Lee-ի հետ, Ֆորիւմ տը Պէյրութի մէջ։17 Մարտ 2015-ին, Մաշրու Լէյլա կը հրապարակէ նոր երգ մը՝ «Երեք Վայրկեան» ("3 Minutes"), իր տեսահոլովակով։


== Անուանում ==
Մաշրու Լէյլայի անդամները կը սիրեն խումբին անուանման բառախաղը եւ զայն յառաջացնելու անորոշ շարժառիթները։ Անգլերէնի մէջ, խումբին անունը կրնայ թարգմանուիլ երկու ձեւով՝ «Մէկ Գիշերուան Ծրագիր» կամ «Լէյլային Ծրագիրը». Լէյլա տարածուած արաբական անուն մըն է Լիբանանի մէջ։ Երբ Խումբին կազմաւորման սկիզբին, հարցազրոյցի մը ընթացքին անդամներուն հարց կու տան, թէ ի՛նչ կը նշանակէ խումբին անունը, երաժիշտները կատակելով կը պատասխանեն, որ խումբին կազմաւորման նպատակը ծրագիր մըն էր, նպաստ հաւաքելու «Լէյլա» անունով աղջկան մը համար։ Սակայն խումբին դիմատետրին էջին համաձայն, Մաշրու Լէյլա կը նշանակէ մէկ գիշերուան ծրագիր (An Overnight Project), ակնարկելով իրենց գիշերային յաճախակի եւ երկարատեւ նիստերուն (Jamming Session)։


== Խումբին մասնակիցները ==
Ներկայի ԱնդամներըՀամետ Սիննօ՝ խումբին երգիչը,
Հայկ Փափազեան՝ Ջութակահարը,
Քարլ Ժերժես՝ Հարուածային Գործիքներ նուագողը,
Իպրահիմ Պատր Պասս Կիթառահարը,
Ֆիրաս Ապու Ֆախըր Կիթառահարը:Նախկին ԱնդամներՕմայա Մալաէպ՝ դաշնակահար
Անտրէ Շըտիտ՝ Կիթառահար


=== Ուղիղ եթերով սփռուած ալպոմ ===


== Արտագին յղումներ ==
Official website
Facebook